projecte-aina/catalan_government_crawling huggingface dataset:
Adquireix una formació sòlida per especialitzar-te en l'anàlisi i la interpretació de dades biològiques i mèdiques
L'impacte de la tecnologia en disciplines com la biologia molecular, la medicina, la veterinària o l'agronomia comporta una gran quantitat de noves dades biològiques, que són informació de valor crucial per al futur de la recerca, la innovació i el desenvolupament.
Disposar d'especialistes en la gestió, l'anàlisi i la interpretació d'aquestes dades és imprescindible.
Es necessiten professionals de bioinformàtica, genòmica, biologia computacional o biocomputació.
El màster de Bioinformàtica i Bioestadística forma professionals experts en l'ús de la tecnologia per a la gestió, l'anàlisi i la interpretació de dades biològiques i mèdiques, la intel·ligència artificial i l'administració avançada dels programes informàtics d'aquests àmbits.
Doctor en Biologia en el programa de Probabilitat i Estadística de la Universitat de Barcelona.
Màster en Ciències (MSc) de Bioinformàtica per la Universitat de Manchester.
Director de la Unitat d'Estadística i Bioinformàtica del Vall d'Hebron Institut de Recerca (VHIR).
Grup de Recerca en Bioestadística i Bioinformàtica (GRBio).
Treball Final de Màster: 15 crèdits ECTS
El màster s'adreça a titulats interessats en una formació de qualitat i rigor acadèmic en la gestió de dades, la intel·ligència artificial, el modelatge i l'anàlisi estadística.
Assoleix els coneixements necessaris per assessorar esportistes i persones actives en alimentació saludable
L'esport ha adquirit una gran rellevància i l'alimentació hi té un paper cada vegada més crucial.
La nutrició esportiva ha passat de ser un concepte utilitzat només en l'àmbit de l'esport professional o del culturisme a emprar-se també des del punt de vista de la salut general i el benestar.
El màster d'Alimentació en l'Activitat Física i l'Esport va dirigit a professionals que vulguin aprofundir en la nutrició esportiva tant des de la promoció de la salut per mitjà de l'alimentació saludable i l'activitat física en la població general, com en les possibilitats de la nutrició per optimitzar el rendiment en els esports.
Llicenciada en Farmàcia i doctora en Nutrició i Salut Pública per la Universitat de Barcelona i la Universitat de Glasgow.
Vocal d'Alimentació i Nutrició del Col·legi Oficial de Farmacèutics de Barcelona.
Actualment és investigadora del grup d'investigació FoodLab.
És membre del grup d'experts del programa PASS (Pla Integral per a la Promoció de la Salut mitjançant l'Activitat Física i l'Alimentació Saludable) de la Generalitat de Catalunya.
El màster s'adreça a titulats interessats a formar-se per comprendre en profunditat les necessitats nutricionals i metabòliques de l'exercici i les interaccions entre l'alimentació, l'activitat física i la salut, i de quina manera influeix la nutrició en el rendiment esportiu, i l'assessorament alimentari d'atletes i persones actives, en general, en centres de salut i medicina de l'esport, en clíniques de nutrició i dietètica i federacions, centres i entitats esportives.
Assoleix coneixements avançats sobre la realitat política i social, el funcionament del sector públic i les noves tecnologies
Les tecnologies de la informació i la comunicació (TIC) han modificat substancialment el paradigma sota el qual es desenvolupa l'activitat de les administracions públiques (ja siguin locals, autonòmiques, estatals o internacionals).
Es tracta d'un nou context que obliga les administracions a adaptar els models organitzatius i la relació amb els ciutadans, però que també requereix professionals amb competències per abordar aquests canvis de manera adequada i eficaç.
El màster d'Administració i Govern Electrònic està dissenyat per formar tècnics i professionals especialitzats en l'Administració pública capaços de respondre a les necessitats de la gestió pública actualment.
El màster integra de manera transversal tots els àmbits que es relacionen amb l'administració electrònica: tecnològics, jurídics, polítics, organitzatius i comunicatius, entre d'altres.
Llicenciat en Ciències Polítiques i de l'Administració per la Universitat Pompeu Fabra i llicenciat en Humanitats per la Universitat Oberta de Catalunya.
Doctor en Ciències Polítiques i Socials per l'Institut Universitari Europeu (EUI) de Florència en l'àrea de teoria política.
Membre del grup de recerca eGovernança: Administració i Democràcia Electrònica (GADE).
Treball Final de Màster: 8 crèdits ECTS
El màster s'adreça a persones que estan interessades a formar-se o ampliar els seus coneixements en l'àmbit de l'administració electrònica o del govern electrònic, per tal de potenciar l'exercici de la seva activitat professional; a professionals que treballen a les administracions públiques (ja siguin locals, autonòmiques, estatals o internacionals) i que volen actualitzar els seus coneixements o millorar les seves competències en matèria d'administració electrònica; a professionals d'empreses, organitzacions privades o ONG que desenvolupen la seva activitat en contacte amb institucions o administracions públiques, i a consultors i assessors d'organitzacions governamentals i no governamentals, o altres especialistes i analistes que treballen en àrees relacionades amb el sector de les TIC o de l'administració electrònica.
Adquireix els coneixements necessaris per a la intervenció psicopedagògica en diferents contextos
El màster en Psicopedagogia pretén formar especialistes en orientació, assessorament i intervenció psicopedagògica, en un entorn d'educació formal (centres educatius) o no formal (sociocomunitari o laboral).
Llicenciada en Pedagogia (1999) i màster en Comunicació i Educació (2000) per la Universitat Autònoma de Barcelona.
Doctora en Societat de la Informació i el Coneixement (2009) per la Universitat Oberta de Catalunya.
El màster s'adreça a titulats interessats a formar-se per dur a terme funcions de prevenció, diagnòstic, desenvolupament i avaluació; gestió; de suport i acompanyament; d'investigació i formació en diversos àmbits, com ara l'escolar, el sociocomunitari i el laboral (empreses i organitzacions); desenvolupant en cadascun d'aquests àmbits competències de recerca aplicada amb la finalitat de contribuir a la millora de la societat.
Si vols treballar dins del sector cultural, ja sigui en la gestió d'activitats i esdeveniments culturals com en la direcció i gestió d'empreses del sector, ara tens l'oportunitat d'aconseguir-ho.
El màster universitari en Gestió Cultural t'ofereix una formació dissenyada i impartida per la Universitat Oberta de Catalunya on podràs gestionar a més el patrimoni i promoure el turisme cultural.
Directora dels Estudis d'Arts i Humanitats en la UOC i en el passat vinculada al Departament de Psicologia de la Salut i de Psicologia Social de la UAB.
Professora i tutora del Programa de Doctorat sobre la Societat de la Informació i el Coneixement de l'IN3.
El màster proposa tres itineraris: interpretació del patrimoni, turisme cultural i sectors i indústries culturals.
Assignatures Optatives (obligatòries de l'itinerari d'Interpretació del Patrimoni)
Assignatures Optatives (obligatòries de l'itinerari de Turisme cultural)
Assignatures Optatives (obligatòries de l'itinerari de Sectors i indústries culturals)
Especialitza't en les noves formes de comunicació de marca i tipus de publicitat
El màster en Estratègia i Creativitat en Publicitat pretén satisfer la demanda de professionals i investigadors especialitzats en l'àmbit publicitari, especialment en el context postdigital actual, que obliga a estar permanentment al dia dels canvis tecnològics i de les oportunitats ubiqües per posicionar les marques de manera destacada, a partir dels seus dos eixos fonamentals: l'estratègia i la creativitat.
L'estratègia garanteix la coherència de les accions comunicatives —en línia i fora de línia— dels anunciants; la creativitat es converteix en una eina de persuasió ineludible per distingir-se en un entorn saturat de missatges comercials.
Llicenciada en Ciències de la Informació (Publicitat i Relacions Públiques) (1992) per la Universitat Autònoma de Barcelona.
Màster en Societat de la Informació i el Coneixement (2009) per la Universitat Oberta de Catalunya.
Doctora en Estudis Avançats en Comunicació (2014) per la Universitat Ramon Llull.
Va guanyar el VI Premi Prat Gaballí al foment de la recerca en publicitat per la seva tesi doctoral.
El màster s'adreça a titulats i professionals interessats a actualitzar els seus coneixements, adquirir nous llenguatges o progressar en la seva carrera laboral dins d'agències i departaments de màrqueting i publicitat, i especialitzar-se en les noves formes de comunicació de marca i tipus de publicitat.
L'enginyeria informàtica del segle XXI
Tens formació en el sector de la informàtica, l'enginyeria o les tecnologies de la informació i vols ampliar els teus coneixements i competències professionals?
Si és així, el màster universitari en Enginyeria Informàtica et proposa una formació dissenyada per la Universitat Oberta de Catalunya i orientada a la innovació en l'àmbit dels sistemes informàtics i la tecnologia.
Graduat en Enginyeria Informàtica i doctor en Llenguatges i Sistemes Informàtics per la Universitat Politècnica de Catalunya.
Coordinador de projectes de final de Grau en els Estudis d'Informàtica, Multimèdia i Comunicació.
El màster va dirigit a professionals de l'àmbit de la informàtica i les enginyeries que vulguin especialitzar-se i aconseguir una formació més professional.
La formació es duu a terme al llarg d'un any i a distància; d'aquesta manera, podràs organitzar-te el temps d'estudi com vulguis.
A més, el màster està reconegut amb l'acreditació de qualitat Euro-Inf de la European Quality Assurance Network for Informatics Education (EQANIE).
Endinsa't en el món de les formacions e-learning amb aquest màster en línia!
Si et dediques al sector de l'educació, ara tens l'oportunitat de formar-te en el disseny de projectes d'aprenentatge electrònic ( e-learning ) i aprendre a utilitzar els avantatges de les TIC en el desenvolupament de programes formatius.
Per a això, el màster universitari en Educació i TIC ( e-learning ) t'ofereix una formació dissenyada per la Universitat Oberta de Catalunya.
Director acadèmic, responsable de l'eLearn Center, centre d'innovació i acadèmic en aprenentatge electrònic, a la Universitat Oberta de Catalunya, amb més de quinze anys d'experiència en l'àmbit.
Especialitat en Direcció i Gestió de l' e-learning
Especialitat en Disseny Tecnopedagògic per a l'Educació
Especialitat en Docència Universitària en Línia
El màster està destinat a professionals de l'educació que vulguin adquirir noves competències o a persones interessades en el disseny de projectes innovadors en educació.
La formació es fa al llarg d'un any i amb una metodologia d'estudi a distància.
Això et permetrà adaptar el seguiment del curs de manera flexible a les teves necessitats horàries.
Forma't com a comunicador estratègic en l'àmbit institucional i empresarial.
El màster en Comunicació Corporativa, Protocol i Esdeveniments es basa en una formació innovadora, enfocada a les necessitats canviants del mercat laboral, pensada per preparar un perfil professional expert en comunicació corporativa, protocol i organització d'esdeveniments, i amb competències per dominar els nous entorns digitals, que permetin a l'estudiant adaptar-se a les necessitats actuals i futures del sector.
Per al curs 2016-2017, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 3.293 euros.
Llicenciada en Comunicació Audiovisual per la Universitat Autònoma de Barcelona (UAB); màster en Comunicació Empresarial, especialitat en Tecnologies Digitals, a la Barcelona School of Management de la UPF.
Doctora en Publicitat i Relacions Públiques.
Professora dels Estudis de Ciències de la Informació i de la Comunicació de la Universitat Oberta de Catalunya (UOC) i professora associada del Departament de Comunicació de la Universitat Pompeu Fabra (UPF) i de l'Istituto Europeo di Design (IED).
Ha rebut el premi Prat Gaballí 2014 de foment de la recerca en publicitat i relacions públiques atorgat pel Col·legi de Publicitaris i Relacions Públiques de Catalunya i és membre del comitè organitzador del Congrés Internacional de Relacions Públiques Barcelona PR Meeting.
El màster s'adreça a aquelles persones que vulguin completar i actualitzar la seva formació i capacitar-se professionalment assolint coneixements profunds sobre la identificació de públics, la selecció de canals i l'elaboració de missatges per gestionar i dirigir la comunicació corporativa de manera integral (pàgina web, presència a les xarxes socials, relacions amb la premsa, relacions amb els empleats, etc.) amb una formació especialitzada sobre les relacions institucionals, l'aplicació de les normatives de protocol oficial i la producció i la gestió d'esdeveniments corporatius.
Estàs interessat a entrar al món de les noves tecnologies i la creació de contingut multimèdia?
Si és així, el màster universitari en Aplicacions Multimèdia t'ofereix una formació dissenyada i impartida per la Universitat Oberta de Catalunya.
Amb aquesta formació estaràs capacitat per planificar projectes multimèdia destinats a l'àmbit digital i et convertiràs en un professional de les plataformes web.
La seva activitat R + D + I està centrada en tres punts principals: planificació de l'activitat d'aprenentatge de l'estudiant, creació de recursos docents en tractament i publicació d'imatge, àudio i vídeo i visualització de dades per a l'aprenentatge.
Matèries obligatòries comunes (18 ECTS)
Matèries obligatòries de l'itinerari de recerca (24 ECTS)
Forma't per a l'exercici de la professió de forma multidisciplinària i dominant les noves tecnologies
El màster d'Advocacia forma advocats capaços de dominar les noves tecnologies (TIC) i preparats per desenvolupar la professió adoptant nous models de negoci, gràcies a una visió multidisciplinària i de conjunt que els donarà la competència d'interrelacionar dades i conceptes de manera lògica.
Ofereix una formació dins de la societat de la informació i la comunicació que s'adapta als constants canvis socials i que dota l'estudiant d'un perfil especialitzat i diferencial, cosa que li permetrà obtenir el títol professional d'advocat.
La formació multidisciplinària del màster integra els diversos sabers lligats a la professió d'advocat.
Tècnics: substantius i processals.
Estratègics: organitzatius i econòmics.
Humans: deontològics i relacionals.
Per al curs 2019-2020, el preu del màster per a estudiants estrangers no residents a Espanya, que no siguin nacionals d'estats membres de la UE, Islàndia, Noruega, Liechtenstein, Suïssa o Andorra, és de 4.823 euros.
Doctora en Dret, excel·lent cum laude per unanimitat, per la Universitat de Navarra (2000).
Directora de la Càtedra UNESCO d'Esport per a la Coexistència Social i la Resolució de Conflictes.
Membre del grup de recerca consolidat Fiscalitat, Relacions Laborals i Empresa.
Optatives amb inici de docència al primer semestre (octubre)
Optatives amb inici de docència al segon semestre (març)
El màster s'adreça a llicenciats i graduats en Dret interessats a formar-se per a l'exercici professional com advocat o advocada.
Per sol·licitar l'admissió a les universitats públiques catalanes o la Universitat de Vic - Universitat Central de Catalunya has de fer la preinscripció universitària a Portal d'accés a la universitat (Accesnet), i lliurar la documentació dels estudis que has cursat a l' Oficina d'Accés a la Universitat o a les seves seus, dins del termini establert al calendari de preinscripció.
Per accedir a la universitat en línia Universitats Oberta de Catalunya o bé a les universitats privades us haureu de posar en contacte directament amb el centre del vostre interès: Universitat Ramon Llull, Universitat Internacional de Catalunya, Universitat Abat Oliba CEU.
Has de tenir en compte que, si vols accedir a un estudi amb prova d'aptitud personal (PAP), has de fer la matrícula i presentar-te a la prova durant el mes de juny
És importat que t'informis sobre els estudis universitaris que s'imparteixen a les universitats catalanes; conèixer en què consisteixen, com s'estructuren, on s'imparteixen, les notes de tall dels últims anys i quines són les sortides laborals.
Així com dels centres d'estudis que s'oferiran a la preinscripció.
Per accedir (Estudis cursats en un sistema educatiu d'un país de la UE o d'altres estats amb règim de reciprocitat.
Batxillerat internacional o Batxillerat Europeu) a estudis universitaris de les universitats públiques catalanes i la Universitat de Vic-Universitat Central de Catalunya, s'ha de fer la preinscripció universitària en els terminis establerts a Portal d'accés a la universitat (Accesnet).
També es pot accedir només amb la mitjana de batxillerat de l'homologació, però en aquest cas, només es pot sol·licitar l'admissió a la universitat a la convocatòria de setembre, i per als estudis on restin places vacants i després que accedeixin els alumnes amb la PAU superada.
Per iniciar estudis de grau a les universitats de Catalunya, necessites, en primer lloc, homologar o convalidar els teus estudis universitaris, presentant tota la documentació necessària al Ministeri d'Educació o a la Delegació del Govern a Catalunya (Barcelona).
Els documents que presentis hauran de sotmetre's a un procés de legalització o traducció.
Posteriorment, hauràs de formalitzar la preinscripció universitària presentant l'homologació definitiva del títol.
Si ja has iniciat estudis universitaris al teu país d'origen i vols continuar-los en una universitat catalana, has d'adreçar-te a la Facultat o Escola Universitària on es cursin els mateixos (o similars) estudis per tramitar la convalidació d'assignatures.
En el cas que es convalidin més de 30 crèdits ECTS, el centre podrà autoritzar directament la matrícula.
Documentació per a la convalidació:
Tots els documents hauran de ser oficials, originals (o fotocòpia compulsada), expedits per les autoritats competents, legalitzats per via diplomàtica o amb la postil·la de La Haia i traduïts al castellà.
Si el resultat és una convalidació de menys de 30 crèdits ECTS (entre 1 i 29), hauràs de formalitzar la sol·licitud de preinscripció universitària juntament amb la resolució de la convalidació emesa pel centre universitari, tenint en compte que només podràs sol·licitar estudiar al centre que ha reconegut la convalidació.
La teva qualificació d'accés serà de 5,00.
En realitzar la preinscripció universitària, hauràs de presentar el document acreditatiu de la convalidació d'assignatures emès pel centre universitari on vols continuar els estudis.
Els màsters són estudis universitaris que tenen com a finalitat l'adquisició per part de l'estudiant d'una formació avançada, de caràcter multidisciplinari, orientada a l'especialització acadèmica o professional, o a la iniciació a la recerca.
Tenen una durada d'entre 60 i 120 crèdits ECTS (1-2 anys), i són el requisit previ per obtenir el títol de doctor/a.
Finalitzen amb l'elaboració i defensa pública d'un treball de fi de màster, que representa entre 6 i 30 crèdits ECTS.
Per cursar un màster a les universitats catalanes, cal que contactis amb l'escola o centre de la universitat que t'interessi, per conèixer amb precisió els requisits, la documentació i els tràmits establerts per a cada títol.
L'oferta i la tramitació per accedir a aquests estudis depèn directament del departament o centre responsable de l'àrea de coneixement específica de cada universitat.
Els estudiants amb estudis universitaris cursats, com és el teu cas, a països que no pertanyen a l'espai europeu d'educació superior, han de sol·licitar l'homologació prèvia dels estudis.
No obstant això, podràs matricular-te d'un màster, sense necessitat d'homologar els teus estudis anteriors, si la universitat que l'imparteix acredita que disposes d'un nivell de formació equivalent al dels corresponents títols universitaris oficials de l'Estat espanyol i que et faculta per a l'accés a ensenyaments de màster al teu país.
Tot i així, l'accés per aquesta via no implicarà, en cap cas, l'homologació del títol previ que acreditis, ni el seu reconeixement oficial més enllà de permetre't l'accés als estudis de màster.
Els programes de doctorat s'adrecen als titulats universitaris que desitgen ampliar coneixements i fer recerca sobre un àmbit específic relacionat amb els estudis anteriorment realitzats.
Per obtenir el títol de doctor/a cal haver superat un període de formació i un període de recerca.
Al conjunt organitzat de totes les activitats conduents a l'obtenció del títol se l'anomena programa de doctorat, que consta de tres períodes: de formació, de recerca i d'elaboració i defensa pública de la tesi doctoral.
Cada universitat estableix els procediments i criteris d'admissió al programa de doctorat corresponent en qualsevol dels seus períodes, com ara l'exigència de formació prèvia específica en algunes disciplines.
A l'inici del període de recerca, les universitats expedeixen un certificat que habilita per contractar en pràctiques aquest personal investigador en formació.
Per accedir al programa de doctorat en el seu període de formació, caldrà complir les mateixes condicions que per a l'accés als ensenyaments oficials de màster.
Per accedir-hi durant el període de recerca, cal estar en possessió d'un títol oficial de màster universitari, o del mateix nivell, expedit per una institució d'educació superior de l'espai europeu d'educació superior.
La sol·licitud d'admissió s'ha de presentar directament a la universitat que t'interessi.
Es podrà incloure a l'anvers del títol de doctor/a la menció "Doctor europeu" si es compleixen els requisits següents:
Els departaments universitaris i els centres propis de les universitats concentren més del 75% del total del prop del mig miler de grups de recerca consolidats existents a Catalunya.
Al voltant d'algunes universitats catalanes han sorgit els darrers anys els parcs científics i tecnològics, com és el cas del Parc Tecnològic del Vallès (Cerdanyola del Vallès), el Parc Científic de Barcelona (Barcelona) i el Parc Mediterrani de Tecnologia (Castelldefels).
En tots tres casos s'ha tractat de reunir i fer convergir els progressos científics amb les aplicacions reals en el món de la indústria i de la empresa, o d'avançar-se en projectes de recerca que, sense les condicions ofertes pels parcs i la ampliació dels mateixos sectors industrials, esdevindrien inviables o merament especulatius.
Els estudiants interessats a fer recerca als centres universitaris de Catalunya trobaran tota la informació disponible a la pàgina web del Govern de la Generalitat
Centre d'Investigació i Desenvolupament "Josep Pascual Vila" (CID)
Centre Nacional de Microelectrònica (CNM)
Institució Milà i Fontanals (IMF)
Institut Botànic de Barcelona (IBB)
Institut d'Anàlisi Econòmica (IAE)
Institut de Ciència de Materials de Barcelona (ICMAB)
Institut de Ciències de l'Espai (ICE)
Institut de Ciències de la Terra Jaume Almera (ICTJA)
Institut de Ciències del Mar (ICM)
Institut d'investigació en Intel·ligència Artificial (IIIA)
Institut de Diagnosi Ambiental i Estudis de l'Aigua (IDAEA).
Institut de Química Avançada de Catalunya (IQAC)
Institut de Robòtica i Informàtica Industrial (IRI)
Alemanya, Andorra, Àustria, Bèlgica, Bulgària, Dinamarca, Eslovàquia, Eslovènia, Estònia, Finlàndia, França, Grècia, Hongria, Irlanda, Islàndia, Itàlia, Letònia, Liechtenstein, Lituània, Luxemburg, Malta, Noruega, Països Baixos, Polònia, Portugal, Regne Unit, República Txeca, Romania, Suècia, Suïssa, Xina i Xipre.
Consulteu l'Ordre EDU/1161/2010, de 4 de maig (BOE de 7 de maig de 2010), per la qual s'estableix el procediment per a l'accés a la universitat espanyola dels estudiants procedents de sistemes educatius als quals els és aplicable l'article 38.5 de la Llei orgànica 2/2006, de 3 de maig, d'educació.
Consulteu a la Resolució de 30 de març de 2009 (BOE de 22 d'abril de 2009) els títols, diplomes o certificats del sistema educatiu del país corresponent.
Consulteu a l'Ordre EDU/1161/2010, de 4 de maig (BOE de 7 de maig de 2010), les equivalències de qualificacions i títols del sistema educatiu del país corresponent.